Diari Oficial de la Generalitat Valenciana


Sumari del DOGV 4116, del 29-10-2001 (2001/10116)

RESOLUCIÓ de 15 d'octubre de 2001, del conseller de Benestar Social, per la qual es modifiquen els crèdits que financen els serveis socials regulats en l'Ordre de 18 de desembre de 2000 i determinats per la Resolució de 29 de gener de 2001.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4116

Data del DOGV
:   29-10-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/10507


Data del document
:   15-10-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * assistència social
    * servei social

RESOLUCIÓ de 15 d'octubre de 2001, del conseller de Benestar Social, per la qual es modifiquen els crèdits que financen els serveis socials regulats en l'Ordre de 18 de desembre de 2000 i determinats per la Resolució de 29 de gener de 2001. [2001/A10196]
  
En data 18 de desembre del 2000 es va dictar l'ordre de la Conselleria de Benestar Social per la qual es regulaven i es convocaven ajudes en matèria de Serveis Socials per al 2001 (DOGV núm. 3.906, de 28 de desembre de 2000). L'esmentada ordre va ser tramitada pel procediment anticipat, segons el que disposa l'Ordre de 26 de setembre de 1994, de la Conselleria d'Economia i Hisenda, per la qual cosa el finançament de les ajudes allí regulades va quedar condicionada a l'aprovació dels crèdits corresponents mitjançant la Llei de Pressupostos per al 2001 en les Corts Valencianes.
  
Una vegada aprovada la Llei 12/2000, de la Generalitat Valenciana, de Pressupostos per a l'exercici 2001, en aplicació del que estableix la disposició transitòria de l'ordre precitada, i d'acord amb el número 11 de l'article 47 de la Llei d'Hisenda Pública, text refós, es va procedir, mitjançant la Resolució de 29 de gener de 2001, del conseller de Benestar Social (DOGV núm. 3.934, de 7 de febrer de 2001), a donar publicitat als crèdits i a les línies de subvenció destinades a finançar els Serveis Socials regulats en l'Ordre de la Conselleria de Benestar Social de 18 de desembre de 2000.
  
No obstant això, en aquests moments hi ha disponibilitat pressupostària en dos de les línies recollides en la Resolució de 29 de gener de 2001, cosa que permet incrementar el finançament de l'Ordre de 18 de desembre de 2000.
  
Per tant, d'acord amb el que s'ha exposat i en compliment de l'últim punt de la resolució citada, resolc:
  
Primer
  
Modificar la quantia del crèdit destinat a finançar l'Ordre de 18 de desembre de 2000, de les línies de subvenció que a continuació es detallen:
  
Denominació: Serveis socials generals.
  
- Línia de subvenció: T0228/2001.
  
- Consignació pressupostària: increment de 84.233.448 pessetes i passa de 7.156.766.463 pessetes a 7.198.122.219 pessetes (13.688.476,30 euros).
  
- Procedència i quantia dels fons:
  
Propis condicionats: 1.686.341.666 pessetes (8.860.162,85 euros).
  
Propis no condicionats: 955.697.174 pessetes (4.962.407,60 euros).
  
Externa: Ministeri de Treball i Assumptes Socials: 8.737.979.428 pessetes (8.860.162,85 euros).
  
Denominació: Programes acció comunitària.
  
- Línia de subvenció: T1827/2001.
  
- Consignació pressupostària: increment de 31.330.751 pessetes i passa de 139.251.307 pessetes a 553.070.390 pessetes (1.339.403,01 euros).
  
- Procedència i quantia dels fons:
  
Propis condicionats: 82.577.393 pessetes (557.054,97 euros).
  
Propis no condicionats: 17.324.060 pessetes (225.293,07 euros).
  
Externa: Ministeri de Treball i Assumptes Socials: 52.222.964 pessetes (557.054,97 euros).
  
Segon
  
Publicar aquesta resolució en el Diari Oficial de la Generalitat Valenciana.